cyanic-selkie/wikianc huggingface dataset:
Դոլգինովո (Վիլեյսկի շրջան)
Հայտնի անձինք
Դոլգինովոյում ապրել և սովորել է բելառուս հայտնի գրող Զմիտրոկ Բյադուլյան (իրական անունը՝ Սամուիլ Եֆիմովիչ Պլավնիկ)։ Նրա պատվին բնակավայրի խաչմերուկներից մեկում տեղադրվել է հուշաքար։ Դոլգինովոյում են ծնվել բելառուս քաղաքական գործիչ Լեոնարդ Իոսիֆովիչ Զայացը (1890-1935), բելառուս թատերական գործիչ, Բելառուսի մշակույթի վաստակավոր գործիչ Լեոնիդ Պավլովիչ Վոլչեցկին (1913-1991), բելառուս գրաֆիկ Յուրի Պովլովիչ Գերասիմենկո-Ժիզնևսկին (1948-1997)։
Արտաքին հղումներ
Կատեգորիա:Բելառուսի բնակավայրեր Կատեգորիա:Հոլոքոստը Բելառուսում
Ձայնաչափություն
Ձայնաչափություն կիրառական ձայնագիտության բաժին, որն ուսումնասիրում է իմպուլսային ձայնի աղբյուրի տեղը որոշելու եղանակները։ Զայնաչափության հիմքում ընկած է, այսպես կոչված, ժամանակների տարբերության մեթոդը։ Ձայնային իմպուլսն ավելի շուտ է հասնում ձայնի իմպուլսային աղբյուրից (պայթյուն, կրակոց) որոշ հեռավորության վրա գտնվող երկու ընդունիչներից նրան, որն ավելի մոտ է աղբյուրին։ Ձայնային իմպուլսի՝ ընդունիչներին հասնելու ժամանակների տարբերությունը որոշում է (ձայնի տվյալ արագության դեպքում) այն կետերի երկրաչափական տեղը, որտեղ կարող է գտնվել ձայնի աղբյուրը։ Դա հիպերբոլ է, որի կիզակետերում գտնվում են ընդունիչները։ Ընդունիչների երկրորդ զույգը, որը տեղավորվում է առաջինից որոշ հեռավորության վրա, հնարավորություն է տալիս որոշել երկրորդ հիպերբոն։ Այդ երկու հիպերբոլների հատումից էլ գտնում են որոնելի կետը։ Մեծ ճշգրտության հասնելու համար կիրառում են ընդունիչների երրորդ (ստուգիչ) զույգ ևս. բացի այդ, կատարում են ձայնի արագության փոփոխությունը, ձայնային ճառագայթների շեղումը հաշվի առնող մի շարք ուղղումներ։ Հետախուզության օպտիկական մեթոդների համեմատությամբ Ձայնաչափության մեթոդներն ունեն մի շարք առավելություններ՝ կախված չեն տեսանելիության պայմաններից, թույլ են տալիս աշխատել ցանկացած տեղանքում։ Սակայն այդ մեթոդների ճշգրտությունն ու գործողության հեռահարությունը կախված են օդերևութաբանական պայմաններից։
Նավաստու կնոջ հուշարձան
Նավաստու կնոջ հուշարձան (Памятник жене моряка), քանդակ-հուշարձան Ռուսաստանի Կրասնոդարի երկրամասի Նովոռոսիյսկ քաղաքում։ Տեղադրվել է 2010 թվականին Առափնյա փողոցի կենտրոնում` «Միխայիլ Կուտուզով» հածանավի և Ծովային կայարանի մոտակայքում ։
Նկարագրություն
Հուշարձանն ունի մի քանի ոչ պաշտոնական անվանում` «Կինը և երեխան սպասում են նավաստուն», «Մայրը և երեխան», «Ծովայինի կինը» ։
Քանդակը պատկերում է կնոջ (հավանաբար` մորը), որը կրծքին է սեղմում երեխային (հավանաբար` որդուն)։ Երկուսի ձեռքերն էլ պարզած են, հայացքներն ուղղված են ծովախորշի կողմը։ Տպավորություն է, ասես նրանք ճանապարհում են հայրիկին։ Քանդակագործ Ալեքսանդր Սուվորովը նրանց դեմքերին հաղորդել է թախծոտ տրամադրություն, և նրանք շատ տխուր են, որ երկար ժամանակ չեն տեսնելու ընտանիքի հորը։ Քանդակը ստեղծվել է մոտ մեկ տարում ։
Քանդակը պատրաստված է բրոնզագույն ներկված երկաթից։ Բարձրությունը 2 մետր 30 սանտիմետր է ։
Բացումը տեղի է ունեցել 2010 թվականի օգոստոսի 24-ին ։
Քննադատություն
Որոշ քննադատներ կարծիք են հայտնել, որ քանդակի տեղադրման վայրը սխալ է ընտրված. հերոսները նայում են ոչ թե դեպի բաց ծովը, այլ դեպի Նովոռոսիյսկի նավանգիստը։ Բայց մեծամասնությունը դա համարում է մանրուք, և կարևորն այն է, որ քաղաքում վերջապես հայտնվել է նավաստու կնոջը նվիրված հուշարձան ։
Ծանոթագրություններ
Կատեգորիա:Կրասնոդարի երկրամասի հուշարձաններ Կատեգորիա:2010 հիմնադրումներ Ռուսաստանում
Փոստատար ձնեմարդը
Փոստատար ձնեմարդը, խորհրդային մուլտֆիլմ երեխաների համար, նկարահանվել է 1955 թվականին, ըստ Վլադիմիր Սուտեևի «Տոնածառ» հեքիաթի։ Հեքիաթը պատմում է երեխաների ձեռքով պատրաստված ձնեմարդու մասին, որը Ձմեռ պապիկի մոտ է ուղևորվում տոնածառի հետևից ։
Սյուժե
Նոր տարվա նախօրեին երեխաները նամակ են գրում Ձմեռ Պապիկին և խնդրում են նրան տոնածառ ուղարկել տոնի համար, իսկ հետո պատրաստում են ձնեմարդ, որը պետք է նամակը տանի կախարդական անտառ։ Երբ գալիս է կեսգիշերը, ժամը 12–ին ձնեմարդը կենդանանում է և Ընկեր անունով փոքրիկ բակային շունիկի հետ ուղևորվում են Ձմեռ Պապիկին փնտրելու։ Կախարդական անտառում տեղի չար բնակիչները՝ բուն, աղվեսը և գայլը, փորձում են մեկ՝ ուժով, մեկ՝ խորամանկությամբ անուշադիր ձնեմարդից վերցնել նամակը՝ կարծելով, որ նամակի փոխարեն կարող են ստանալ Ձմեռ Պապիկից այն, ինչ կցանկանան։ Բայց բարի արջի օգնությամբ ձնեմարդին հաջողվում է հասնել Ձմեռ Պապիկին և փոխանցել նրան երեխաների խնդրանքը... Երբ առավոտյան երեխաները դուրս են գալիս բակ, նրանց դիմավորում է զարդարված տոնածառը և բարի Փոստատար ձնեմարդը։
Վերաթողարկում տեսասկավառակի վրա
Մուլտֆիլմը թողարկվել է մուլտֆիլմերի տարբեր ժողովածուներում, DVD և VHS ձևաչափերով
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Լեոնիդ Ամալրիկի մուլտֆիլմեր Կատեգորիա:Խորհրդային մուլտֆիլմեր
Ստոա
Ստոա (Στοά ), հին հունական ճարտարապետության մեջ՝ ծածկ ունեցող, սյունաշարավոր ճեմուղի կամ սյունավոր անդաստակ, սրահ, ծածկված սյունաշար՝ որպես կանոն նախատեսված հասարակական օգտագործման համար։
Ընդհանուր տեղեկություններ
Վաղ շրջանի ստոաների մուտքը սյունավոր բացվածքի տեսք ուներ, ընդ որում՝ սյուները սովորաբար բարձրացված էին դորիական ճարտարապետական ոճի կանոնների համաձայն։ Սյունաշարը պարզապես միայն մի կողմից եզրագծում էր ընտրյալ շինությունը՝ ստեղծելով ծածկի տակ, ապահով լինելու մթնոլորտ։
Ուշ շրջանի նմուշները երկսյունաշար էին, մեծ մասամբ՝ հոնիական ոճի ներքին սյունաշարերով, որոնց միջև երբեմն խանութներ կամ աշխատասենյակներ կային։ Առևտրականները հնարավորություն ունեին ցուցադրելու իրենց ապրանքները, արհեստավորները՝ իրենց պատրաստած առարկաները։ Ստոաները ծառայում էին նաև որպես հավաքատեղի՝ ծիսակատարությունների կազմակերպման համար։ Մեծ քաղաքներում ստոաներով շրջագծում էին շուկաները, ագորաները, տոնավաճառների անցկացման վայրերը ։
Աթենքում հայտնի էր հատկապես Պոլիգնոթի նկարներով պատկերազարդված ստոան (հուն՝. στοα Ποικίλη): Պիրեյոսում գտնվող ստոան ուներ երկու սյունաշար, իսկ Աթենքի Արքայական ստոան (հուն՝. Στοα βασίλειος), որտեղ արքոնտի նստավայրն ու ժողովարանն էր, երեք սյունաշարերով բաժանված էր երեք մասի (ճեմուղիների), որոնցից մեջտեղինը ավարտվում էր կիսաշրջանով։ Այդ ստոան նախատիպ է հանդիսացել հռոմեական բազիլիկների համար, որոնք նրանից փոխ են առել նաև իրենց անվանումը։ Փիլիսոփայական ստոիկյան դպրոցի անվանման հիմքում նույնպես ստոա բառն է ընկած։
Արտաքին հղումներ
Կատեգորիա:Ճարտարապետական ​​տարրեր Կատեգորիա:Սյուներ Կատեգորիա:Շինարարական տարրեր և կառուցվածքներ
Յուրի Լիսյանսկի
Յուրի Ֆեոդորովիչ Լիսյանսկի, ռուս ծովագնաց, I կարգի կապիտան։ 1788-1790 թվականներին մասնակցել է ռուս-շվեդական պատերազմին, 1793-1799 թվականներին՝ բրիտանական նավատորմի ռազմական, գործողություններին (Հյուսիսային Ամերիկայում, Վեստ-Ինդիայում, Հնդկաստանում, Հարավային Աֆրիկայում)։ 1803-1806 թվականներին, Ի. Ֆ. Կրուզենշտեռնի ղեկավարած «Նադեժդա» և«Նևա» նավերով ռուս, առաջին շուրջերկրյա նավարկության ժամանակ եղել է «Նևա» նավի հրամանատարը։ Կատարել է Ալյասկայի ափերի հանույթ, օդերևութաբանական, օվկիանոսագիտական և ազգագրական հետազոտություններ։ Լիսյանսկի անունով են կոչվում կղզի (Հավայան կղզիախմբում), թերակղզի (Օխոտի ծովի հյուսիսում), լեռ (Սախալին կղզում)։
Կատեգորիա:Ռուս ծովագնացներ Կատեգորիա:Անձինք նամականիշերի վրա Կատեգորիա:Ռուս ռազմական գործիչներ Կատեգորիա:Ռուս ճանապարհորդներ
Սան Պիետրո Ավելանա
Սան Պիետրո Ավելանա (San Pietro Avellana), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 662 մարդ (2005 թվականի տվյալներով), բնակչության խտությունը կազմում է 15 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 86088, հեռախոսային կոդ՝ +39 0865։ Բնակավայրի հովանավորն է սուրբ Ս.Ս. Պիետրոն և Պաոլոն։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ֆոնտեն (Օբի գավառ)
Ֆոնտեն (Fontaine), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 296 մարդ, բնակչության խտությունը` 52.11 մարդ/կմ²։ Բնակավայրը զբաղեցնում է 5.68 կմ² տարածք։
Աշխարհագրություն
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից` 90 կմ հարավ, Տրուա քաղաքից` 50 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 183 աշխատունակ (15-64 տարեկան) բնակիչ, որոնցից ակտիվ էին 141-ը, իսկ ոչ ակտիվները` 42։ Ակտիվության ցուցանիշը կազմում է 77,0 %։ 141 աշխատունակ մարդկանցից աշխատել է 129 անձ (57 տղամարդ և 72 կին)։ Գործազուրկ են եղել 12 անձ (8 տղամարդ և 4 կին)։ 42 անաշխատունակներից 11-ը եղել են աշակերտներ կամ ուսանողներ, 24-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լուսաուժ
Լուսաուժ, օպտիկական սարքի բնութագիր. հավասար է սարքի ընդունիչով չափվող լուսային մեծության (լուսավորվածություն, լուսային հոսք) և լույսի աղբյուրի պայծառության հարաբերությանը։ Կինո-լուսանկարչական օբյեկտիվի համար լուսաուժը («էֆեկտիվ» կամ ֆիզիկական լուսաուժ) օբյեկտիվի միջոցով ստացվող պատկերի լուսավորվածության և առարկայի պայծառության հարաբերությունն է։ Օբյեկտիվի ԼուսաուժԼուսաուժհավասար է τS/f², որտեղ τ-ը կիզակետային հեռավորությունն է, Տ-ը՝ ապերտուրային դիաֆրագմայի բացվածքի մակերեսը, իսկ τ<1-ը օբյեկտիվի թողունակության գործակիցն Է, որը կախված է օբյեկտիվում լույսի անդրադարձման և կլանման հետևանքով տեղի ունեցող կորուստներից։ S/f² մեծությունը կոչվում է օբյեկտիվի երկրաչափական Լուսաուժ։ Լուսաուժը թույլ է տալիս համեմատել օպտիկական տարբեր համակարգի պատկերների հարթությունների լուսավորվածությունները։ Լուսաստվերի հնարքներին դիմել են դեռևս անտիկ շրջանի գեղանկարիչները։ Լուսաստվերը և նրա տեսությունը մշակել են Վերածննդի վարպետները (հատկապես՝ Լեոնարդո դա Վինչին)։
Կատեգորիա:Երկրաչափական օպտիկա Կատեգորիա:Օպտիկա Կատեգորիա:Լուսանկարչական եզրեր
Լիտերատուրնայա Արմենիա
«Լիտերատուրնայա Արմենիա» («Գրական Հայաստան»), խորհրդային շրջանի գրական-քննադատական, հրապարակախոսական ռուսերեն ամսագիր (սկզբում՝ երկամսյա)։ Առաջին անգամ լույս է տեսել 1958 թվականին, Երևանում։ Հանդիսացել է Հայաստանի գրողների միության օրգանը։ Խմբագիրներ՝ Դ.Բորյան, Դ.էմին, Ս.Հարությունյան, Մ.Շաթիրյան, Կ.Սիմոնյան (1975 թվականից)։
Ներկայացրել է դասական և ժամանակակից հայ հեղինակների ստեղծագործություններ, տպագրել գրախոսականներ, հոդվածներ։ Փորձել է պրոպագանդել սփյուռքի հայ հեղինակների ստեղծագործությունները։ Հրապարակախոսական ելույթները նվիրված են եղել Խորհրդային Հայաստանի հասարակական-քաղաքական, տնտեսական կյանքի իրադարձություններին։
Տպագրել է ակնարկներ ու դիմանկարներ՝ նվիրված արդյունաբերության և գյուղատնտեսության անվանի համարվող մարդկանց, նշանավոր գիտնականներին ու արվեստագետներին։ Անդրադարձել է ԽՍՀՄ մշակութային կյանքին, արտատպել նմուշներ հայ գեղանկարիչների գործերից։
Որպես թարգմանիչներ «Լիտերատուրնայա Արմենիա»-ին աշխատակցել են Ն.Տիխոնովը, Վ.Զվյագինցևան, Ե.Եվտուշենկոն, Ռ.Ռոժդեստվենսկին, Մ.Պետրովիխը և ուրիշներ։
Ռինխնախ
Բյոբրախ  (Rinchnach), կոմունա Գերմանիայում՝ Բավարիա երկրամասում՝ Ռեգենի շրջանում։ Ենթարկվում է Իլմեի Պվաֆենհոֆեն շրջանին։ Բնակչությունը կազմում է 3210 մարդ (դեկտեմբերի 31, 2010) ։ Զբաղեցնում է 40,20 կմ² մակերես։ Պաշտոնական կոդ՝ 09 1 86 122։
Լուզեռնետա
Լուզեռնետա (Lusernetta), կոմունա Իտալիայի Պիեմոնտ մարզի Թուրին գավառում։
Ռինխնախ
Արտաքին հղումներ
Կատեգորիա:Գերմանիայի բնակավայրեր
Լուզեռնետա
Բնակչությունը՝ 491 մարդ (2008 թվականի տվյալներով)։ Բնակչության խտությունը՝ 70 մարդ/կմ²։ Տարածքը՝ 7 կմ²։ Փոստային ինդեքս՝ 10060։ Հեռախոսային կոդ՝ 0121։
Ռոբերտո Ինգլեզե
Ռոբերտո Ինգլեզե (Roberto Inglese, ), իտալացի պրոֆեսիոնալ ֆուտբոլիստ։ Ներկայումս Նապոլիից վարձավճարով հանդես է գալիս Պարմայի կազմում։ Խաղում է կենտրոնական հարձակվողի դիրքում ։
Լուզեռնետա
Ժողովրդագրություն
Բնակչության թվաքանակի փոփոխությունները.
Ռոբերտո Ինգլեզե
Պեսկարա
Ինգլեզեն Պեսկարայի ակադեմիայի սան է։ Իր դեբյուտը Սերիա C-ում նշեց 2009 թվականի մարտի 22-ին՝ փոխարինման մտնելով Գալիպոլիի դեմ խաղում ։ Իր առաջին գոլը խփեց 2010 թվականի մարտի 7-ին՝ Ռավեննայի դեմ խաղում ։ 2010-11 մրցաշրջանում Պեսկարան տեղափոխվեց Իտալիայի երկրորդ դիվիզիոն։ Առաջին հանդիպումը Սերիա B-ում Ինգլեզեն անցկացրեց 2010 թվականի օգոստոսի 22-ին՝ փոխարինման մտնելով Սիենայի դեմ խաղում ։ Պեսկարայի առաջին թիմի կազմում իտալացին անցկացրեց 8 հանդիպում՝ դառնալով 1 գոլի հեղինակ։
Լուզեռնետա
Արտաքին հղումներ
Կատեգորիա:Իտալիայի բնակավայրեր Կատեգորիա:Պիեմոնտի բնակավայրեր
Ռոբերտո Ինգլեզե
Կիևո
Լումեձանե (վարձավճար)
2010 թվականի օգոստոսի 28-ին Ինգլեզեն համատեղ սեփականության գործարքով 600․000 եվրոյի դիմաց տեղափոխվեց Կիևո ։ Օգոստոսի 31-ին նա վարձավճարով միացավ Սերիա C-ում հանդես եկող Լումեձանեին։ Իր դեբյուտը ակումբի կազմում նշեց սեպտեմբերի 5-ին՝ փոխարինման մտնելով Ալեսանդրիայի դեմ խաղում ։ 2011 թվականի հունիսին Կիևոն գնեց Ինգլեզեի տրանսֆերի երկրորդ մասը 129․000 եվրոյի դիմաց։ Հուլիսի 11-ին Լումեձանեն երկարաձգեց նրա վարձավճարը 1 տարով։ Իր առաջին գոլը խփեց 2011 թվականի օգոստոսի 7-ին՝ հետ-տրիկ ձևակերպելով Պրո Պատրիայի դեմ խաղում ։ Առաջին գոլը առաջնությունում խփեց 2012 թվականի հունվարի 22-ին՝ Կարպիի դեմ խաղում ։ Ապրիլի 25-ին Ինգլեզեն դուբլի հեղինակ դարձավ Ավելինոյի դեմ խաղում՝ 2-1 հաշվով հաղթանակ պարգևելով իր թիմին ։
2012 թվականի հուլիսի 16-ին Լումեձանեն երկարաձգեց Ինգլեզեի վարձավճարը ևս 1 տարով։ Օգոստոսի 5-ին նա դուբլ ձևակերպեց Իտալիայի գավաթի Սարնեզեի դեմ խաղում ։ Նոյեմբերի 4-ին իտալացին գոլի հեղինակ դարձավ Վիրտուս Էնտելայի դեմ խաղում, իսկ հանդիպումն ավարտվեց 1-1 հաշվով ։ Դեկտեմբերի 9-ին Ինգլեզեն գոլ խփեց Տրևիզոյի դեմ խաղում ։ 2013 թվականի հունվարի 26-ին նա հետ-տրիկի հեղինակ դարձավ Տրիտիումի դեմ խաղում ։ 2013 թվականի ապրիլի 7-ին իտալացին գոլ խփեց Ալբինոլեֆեի դեմ խաղում, սակայն Լումեձանեն պարտվեց 1-2 հաշվով ։ Ակումբի կազմում Ինգլեզեն անցկացրեց 74 հանդիպում՝ դառնալով 21 գոլի հեղինակ։
Կարպի (վարձավճար)
2013 թվականի սեպտեմբերի 2-ին Ինգլեզեն 1 տարվա վարձավճարով տեղափոխվեց Կարպի ։ Իր դեբյուտը նշեց սեպտեմբերի 7-ին՝ փոխարինման մտնելով Սպեցիայի դեմ խաղում և գոլի հեղինակ դառնալով 20 րոպե անց ։ 2013-14 մրցաշրջանում իտալացին անցկացրեց 22 հանդիպում՝ դառնալով 2 գոլի և 2 գոլային փոխանցման հեղինալ։ 2014 թվականի հուլիսին Կարպին երկարաձգեց Ինգլեզեի վարձավճարը 1 տարով ։ Նոյեմբերի 15-ին նա դուբլ ձևակերպեց Չիտադելայի դեմ խաղում՝ օգնելով իր թիմին հաղթել 5-2 հաշվով ։ Նոյեմբերի 22-ին իտալացին 2 գոլ խփեց Բրեշիայի դեմ խաղում, իսկ հանդիպումն ավարտվեց 3-3 հաշվով ։ Կարպիի կազմում Ինգլեզեն անցկացրեց 49 հանդիպում՝ դառնալով 8 գոլի և 4 գոլային փոխանցման հեղինակ։
Վերադարձ Կիևո
2015-16 մրցաշրջանում Ինգլեզեն վերադարձավ Կիևո։ Իր առաջին հանդիպումը Սերիա A-ում անցկացրեց 2015 թվականի սեպտեմբերի 20-ին՝ փոխարինման մտնելով Ինտեր Միլանի դեմ խաղում ։ Իր առաջին գոլը Կիևոյի կազմում խփեց նոյեմբերի 2-ին՝ Սամպդորիայի դեմ խաղում ։ Նոյեմբերի 22-ին Ինգլեզեն գոլի և գոլային փոխանցման հեղինակ դարձավ Կարպիի դեմ խաղում՝ 2-1 հաշվով հաղթանակ պարգևելով իր թիմին ։ Նոյեմբերի 29-ին նա գոլ խփեց Ուդինեզեի դեմ խաղում, սակայն Կիևոն պարտվեց 2-3 հաշվով ։ 2016 թվականի մայիսի 13-ին իտալացին երկարաձգեց իր պայմանագիրը ակումբի հետ մինչև 2020 թվականը։ Այս մրցաշրջանում Ինգլեզեն անցկացրեց 26 հանդիպում՝ դառնալով 3 գոլի և 3 գոլային փոխանցման հեղինակ ։
2016 թվականի նոյեմբերի 29-ին Ինգլեզեն դուբլ ձևակերպեց Իտալիայի գավաթի Նովարայի դեմ խաղում ։ 2017 թվականի հունվարի 28-ին իտալացին խփեց Լացիոյի դեմ հանդիպման միակ գնդակը՝ 1-0 հաշվով հաղթանակ պարգևելով Կիևոյին  ։ Փետրվարի 12-ին նա հետ-տրիկ ձևակերպեց Սասուոլոյի դեմ խաղում՝ օգնելով իր թիմին հաղթել 3-1 հաշվով  ։ Մայիսի 14-ին Ինգլեզեն գոլ խփեց Սամպդորիայի դեմ խաղում, իսկ հանդիպումն ավարտվեց 1-1 հաշվով ։ Մայիսի 20-ին իտալացին 2 գոլի և գոլային փոխանցման հեղինակ դարձավ Ռոմայի դեմ խաղում, սակայն Կիևոն պարտվեց 3-5 հաշվով ։ 2016-17 մրցաշրջանում Ինգլեզեն անցկացրեց 37 հանդիպում՝ դառնալով 12 գոլի և 4 գոլային փոխանցման հեղինակ ։
2017 թվականի օգոստոսի 31-ին Ինգլեզեն 10 միլիոն եվրոյի դիմաց տեղափոխվեց Նապոլի, ինչից հետո վարձավճարով վերադարձավ Կիևո  ։ Սեպտեմբերի 24-ին նա գոլի հեղինակ դարձավ Կալյարիի դեմ խաղում ։ Հոկտեմբերի 22-ին իտալացին 2 գոլ խփեց Վերոնայի դեմ խաղում ։ Նոյեմբերի 25-ին Ինգլեզեն դուբլ ձևակերպեց ՍՊԱԼ-ի դեմ խաղում՝ 2-1 հաշվով հաղթանակ պարգևելով Կիևոյին ։ 2018 թվականի մայիսի 13-ին նա գոլ խփեց Բոլոնյայի դեմ խաղում ։ Մայիսի 20-ին իտալացին խփեց Բենևենտոյի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Կիևոյի կազմում Ինգլեզեն անցկացրեց 99 հանդիպում՝ դառնալով 28 գոլի և 9 գոլային փոխանցման հեղինակ։
Պարմա
2018 թվականի օգոստոսի 14-ին Ինգլեզեն 1 տարվա վարձավճարով միացավ Պարմային   ։ Իր դեբյուտը նշեց օգոստոսի 19-ին՝ թիմի մեկնարկային կազմում խաղադաշտ դուրս գալով Ուդինեզեի դեմ խաղում և այս խաղում դառնալով գոլի հեղինակ ։ Սեպտեմբերի 22-ին Ինգլեզեն գոլ խփեց Կալյարիի դեմ խաղում ։ Դեկտեմբերի 26-ին Ինգլեզեն խփեց Ֆիորենտինայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ 2019 թվականի հունվարի 19-ին իտալացին գոլ խփեց Ուդինեզեի դեմ խաղում՝ օգնելով Պարմային հաղթել 2-1 հաշվով ։ Հունվարի 27-ին նա դուբլ ձևակերպեց ՍՊԱԼ-ի դեմ խաղում ։ 2018-19 մրցաշրջանում Ինգլեզեն անցկացրեց 25 հանդիպում՝ դառնալով 9 գոլի և 2 գոլային փոխանցման հեղինակ ։
2019 թվականի հուլիսի 16-ին Պարման սկզբից՝ երկարաձգեց Ինգլեզեի վարձավճարը, ապա գնեց ֆուտբոլիստի լրիվ տրանսֆերը  ։ Սեպտեմբերի 30-ին նա գոլ խփեց Տորինոյի դեմ հանդիպման 88-րդ րոպեին՝ 3-2 հաշվով հաղթանակ պարգևելով իր թիմին ։
Միջազգային կարիերա
Իտալիայի ազգային հավաքական Ինգլեզեն առաջին անգամ հրավիրվեց 2017 թվականի հոկտեմբերին՝ Մակեդոնիայի և Ալբանիայի դեմ խաղերի համար , սակայն այս հանդիպումներում խաղադաշտ դուրս չեկավ  ։
Ակումբային վիճակագրություն
2020 թվականի հունվարի 8-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Պեսկարայի ֆուտբոլիստներ Կատեգորիա:Կիևոյի ֆուտբոլիստներ Կատեգորիա:Լումեձանեի ֆուտբոլիստներ Կատեգորիա:Կարպիի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Պարմայի ֆուտբոլիստներ
Մաթս Վիլանդեր
Մաթս Առնե Ուլոֆ Վիլանդեր (Mats Arne Olof Wilander [ˈmats viˈlandər], ), շվեդ նախկին պրոֆեսիոնալ թենիսիստ, աշխարհի նախկին առաջին ռակետ տղամարդկանց մենախաղում։ 1982 թվականից մինչև 1988 թվականները նա հաղթել է Մեծ Սաղավարտի մենախաղի յոթ մրցաշարերում (երեքը Ֆրանսիայի բաց առաջնությունում, երեքը Ավստրալիայի բաց առաջնությունում և մեկը ԱՄՆ բաց առաջնությունում) և Մեծ Սաղավարտի մեկ մրցաշարում տղամարդկանց զուգախաղում (Ուիմբլդոնի մրցաշարում)։
1988 թվականին Վիլանդերը հաղթել է Մեծ Սաղավարտի մենախաղի չորս մրցաշարերից երեքում և այդ տարին ավարտել է աշխարհի առաջին ռակետի կարգավիճակում։ Չնայած նրան, որ նա երբեք տիտղոս չի շահել Ուիմբլդոնի մրցաշարի մենախաղում, Վիլանդերը երկու անգամ հաղթել է Ավստրալիայում, երբ այդ մրցաշարը անց էր կացվում խոտածածկի վրա։ Դա Վիլանդերին դարձնում է վեց թենիսիտներից մեկը (Ջիմի Քոնորսի, Անդրե Աղասիի, Ռաֆայել Նադալի, Ռոջեր Ֆեդերերի և Նովակ Ջոկովիչի հետ միասին), ովքեր Մեծ Սաղավարտի մրցաշարերում հաղթանակ են տարել խոտածակի, հարդի և գրունտի վրա ։ Վիլանդերը և Ռաֆայել Նադալը այն երկու թենիսիտներն են, ովքեր նվազագույնը երկու անգամ հաղթանակ են տարել երեք ծածկույթներից յուրաքանչյուրի վրա (2 Ավստրալիա, երբ այն խաղացվում էր խոտածածկի վրա, մինչև 1988 թվականը, 1 Ավստրալիա և 1 ԱՄՆ հարդի վրա և 3 Ֆրանսիա գրունտի վրա)։
Վիլանդերը Մեծ Սաղավարտի մենախաղի իր չորրորդ տիտղոսը նվաճել է 20 տարեկան հասակում, ինչը նրան դարձնում է ամենաերիտասարդ թենիսիտը պատմության մեջ, ով հասել է այդ հաջողությանը ։ Բացի այդ, նա նաև հաղթել է ութ Grand Prix Super Series մրցաշարերում (1983-1988), ժամանակակից Masters 1000 մրցաշարերի նախորդողը։ Նա կարիերայի ընթացքում հաղթանակ է տարել մենախաղի 33 և զուգախաղի 7 մրցաշարերում։ Նա նաև հանդիսանում էր Շվեդիայի հավաքականի շարժիչ ուժը 1980-ական թվականների յոթ անընդմեջ Դևիսի Գավաթի եզրափակիչներում։
2002 թվականին Մաթս Վիլանդերը ընդգրկվում է Թենիսի փառքի միջազգային սրահում։
Պատանեկություն
Մաթս Վիլանդերը ծնվել է 1960 թվականին Վեկշյոում, Շվեդիա։ Վիլանդերը թենիսի աշխարհի ուշադրությունը առաջին անգամ իր վրա է անդրադարձրել երբ հաղթել է Ֆրանսիայի բաց առաջնության պատանեկան մրցաշարում, Եվրոպայի մինչև 16 և 18 տարեկանների առաջնություններում և Մայամիի Orange Bowl-ի մինչև 16 տարեկանների մրցաշարում։
1980-1988 թվականներ
Վիլանդերը պրոֆեսիոնալ մրցաշարերում նորամուտել է 1980 թվականին, Շվեդիայի Բաստադի գրունտային մրցաշարում։ 1981 թվականի սեպտեմբերին նա պարտություն է կրում Բյորն Բորգի դեմ կարիերայում միակ մրցախաղում, պարտվելով Ժնևի մրցաշարի առաջին շրջանում՝ 6-1, 6 -1։
Վիլանդերը թենիսային աշխարհը զարմացրել է 1982 թվականի Ֆրանսիայի բաց առաջնությունում։ Հանդես գալով որպես որակավորված խաղացող, նա չորրորդ շրջանում պարտության է մատնում երկրորդ «դասակարգված» Իվան Լենդլին՝ 4-6, 7-5, 3-6, 6-4, 6-2, քառորդ եզրափակիչում հինգերորդ «դասակարգված» Վիտաս Գերուլայտիսին՝ 6-3, 6-3, 4-6, 6-4, չորրորդ «դասակարգված» Խոսե Լուիս Կլերկին կիսաեզրափակիչում՝ 7-5, 6-2, 1-6, 7-5 և երրորդ «դասակարգված» Գիլիերմո Վիլասին եզրափակիչում՝ 1-6, 7-6 (6 ), 6-0, 6-4, 4 ժամ 42 րոպեում։ Կլերկի հետ կիսաեզրափակիչ խաղի վերջնամասում նա խնդրում է վերախաղարկել գնդակը, քանի որ նա չէր ցանկանում հաղթանակ տանել մրցավարի կասկածելի որոշման պատճառով։ Դա ընդունվում է որպես արդար խաղի արտակարգ դրսևորում և դրա համար արժանանում է Պիեր Կուբերտենի անվան World Fair Play Trophy մրցանակի։ Նա եղել է Մեծ Սաղավարտի տղամարդկանց մենախաղի մրցաշարի ամենաերիտասարդ հաղթողը՝ 17 տարեկան և 9 ամսական, ռեկորդ, որը հետագայում գերազանցում են Բորիս Բեկկերը և Մայքլ Չանգը։ Վիլանդերը Մեծ Սաղավարտի մրցաշարում հաղթանակ է տանում երրորդ փորձից և դառնում այն խաղացողը, ում ամենաքիչ քանակի փորձ էր անհրաժեշտ հաթանակի հասնելու համար, և առաջին թենիսիտը, ով հաղթանակ է տանում մրցաշարի հիմնական ցանցին մասնակցելով որակավորման փուլը հաղթահարելու արդյունքում , ինչը կրկնում է Գուստավո Կուերտենը 1997 թվականին Ֆրանսիայի բաց առաջնությունում։ Այնուհետև Վիլանդերը պարտություն է կրում Մեծ Սաղավարտի հաջորդ երկու մրցաշարերի քառորդ եզրափակիչներում՝ Ուիմբլդոնի մրցաշարում Բրայան Թիչերին և ԱՄՆ բաց առաջնությունում Իվան Լենդլին։ 1982 թվականի մրցաշրջանի ընթացքում Վիլանդերը տիտղոս է շահում ևս երեք մրցաշարերում և տարին եզրափակում է դասակարգման աղյուսակի 7-րդ հորիզոնականում։ Տարվա արդյունքներով Վիլանդերը արժանանում է «Svenska Dagbladet Gold Medal» մարզական մրցանակին։
Վիլանդերը Մեծ Սաղավարտի մրցաշարեր վերադառնում է 1983 թվականի Ֆրանսիայի բաց առաջնությունում, որտեղ եզրափակիչում պարտվում է Յանիկ Նոային՝ 2–6, 5–7, 6–7(3–7), քառորդ եզրափակիչում Ջոն Մաքինրոյի նկատմամբ հաղթանակ տանելուց հետո։ Նա Ուիմբլդոնի մրցաշարի երրորդ շրջանում պարտվում է Ռոսկո Տաներին և ԱՄՆ բաց առաջնության քառորդ եզրափակիչում Իվան Լենդլին։ Վիլանդերը Մեծ Սաղավարտի իր երկրորդ տիտղոսը նվաճում է նույն տարում, Ավստրալիայի բաց առաջնությունում, խաղալով «Kooyong» մարզադաշտի խոտածածկի վրա, որտեղ նա կիսաեզրափակիչում հաղթում է Ջոն Մաքինրոյին՝ 4-6, 6-3, 6-4, 6-3, դառնալով մրցաշարի պատմության մեջ ամենաերիտասարդ հաղթողը և եզրափակիչում Իվան Լենդլին՝ 6–1, 6–4, 6–4։ 1983 թվականի մրցաշրջանում նա հաղթում է ութ այլ մրցաշարերում, այդ թվում երկու «Գրան-Պրի» շարքի մրցաշարերում և տարին ավարտում է դասակարգման աղյուսակի 4-րդ հորիզոնականում։
Վիլանդերը Ավստրալիայի բաց առաջնության տիտղոսը պաշտպանում է 1984 թվականին, քառորդ եզրափակիչում հաղթելով Ստեֆան Էդբերգին և եզրափակիչում՝ Կևին Կարենին (6–7(5–7), 6–4, 7–6(7–3), 6–2)։ Նա Ֆրանսիայի բաց առաջնության կիսաեզրափակիչում պարտվում է Իվան Լենդլին, Ուիմբլդոնի երկրորդ շրջանում՝ Պատ Կեշին և ԱՄՆ բաց առաջնության քառորդ եզրափակիչում նույն Կեշին։ 1984 թվականի մրցաշրջանում նա հաղթում է երեք մրցաշարում, ներառյալ երրորդ տիտղոսը «Գրան-Պրի» շարքի մրցաշարում և կրկին տարին ավարտում է դասակարգման աղյուսակի 4-րդ հորիզոնականում։
1985 թվականին Վիլանդերը երկրորդ անգամ հաղթում է Ֆրանսիայի բաց առաջնությունում, եզրափակիչում առավելության հասնելով Իվան Լենդլի նկատմամբ և երրորդ տարին անընդմեջ հասնում է Ավստրալիայի բաց առաջնության եզրափակիչ, որտեղ նա պարտվում է Ստեֆան Էդբերգին։ Սակայն Ուիմբլդոնի մրցաշարի առաջին շրջանում պարտվում է Սլոբոդան Ժիվոինովիչին և ԱՄՆ բաց առաջնության կիսաեզրափակիչում Ջոն Մաքինրոյին։ Նա 1985 թվականի մրցաշրջանում հաղթում է երեք մրցաշարում և տարվա վերջին զբաղեցնում է դասակարգման աղյուսակի 3-րդ հորիզոնականը։
Վիլանդերը դասակարգման աղյուսակի երկրորդ հորիզոնական, Լենդլից հետո, բարձրանում է 1986 թվականի ապրիլի 28-ին, որից հետո Ֆրանսիայի բաց առաջնության երրորդ շրջանում պարտվում է Անդրեյ Չեսնոկովին, Ուիմբլդոնի մրցաշարի երրորդ շրջանում ՝ Պատ Կեշին և ԱՄՆ բաց առաջնության չորրորդ շրջանում՝ Միլոսլավ Մեչիրժին։ Սակայն մյուս մրցաշարերում նրա հաջողությունները թույլ են տալիս տարին ավարտել երրորդ հորզոնականում։ Վիլանդերը իր հայրենակից Յոակիմ Նյուստրյոմի հեի զույգով հաղթում է 1986 թվականի Ուիմբլդոնի մրցաշարի տղամարդկանց զուգախաղում։ Նա նաև շահում է մենախաղի իր չորրորդ տիտղոսը «Գրան-Պրի» շարքի մրցաշարերում։
1987 թվականի մրցաշրջանը Վիլանդերին բավականին հաջողություն է բերում։ Նրա ավելի վարպետացված խաղը նրան բերում է հերթական եզրափակիչները Ֆրանսիայի բաց առաջնությունում և ԱՄՆ բաց առաջնությունում, որտեղ նա կրկին պարտվում է Իվան Լենդլին։ Պատ Կեշը կրկին անհաջողություն է բերում Վիլանդերին Ուիմբլդոնի մրցաշարում, հաղթանակ տանելով նրա նկատմամբ երեք սեթում։ Վիլանդերը 1987 թվականի ընթացքում հաղթում է հինգ մրցաշարում, այդ թվում երկու «Գրան-Պրի» մրցաշարում, իր հաղթանակների քանակը հասցնելով վեցի և տարին ավարտում է երրորդ հորիզոնականում՝ երրորդ տարին անընդմեջ։
1988 թվականը Վիլանդերի համար դառնում է իր կարիերայի գագաթնակետը։ Հունվարին նա հաղթում է իր երրորդ Ավստրալիայի բաց առաջնությունը մենախաղում, այս անգամ Մելբուռնի հարդային ծածկույթի վրա, կիսաեզրափակիչում պայքարից դուրս թողնելով Ստեֆան Էդբերգին, հինգ սեթանոց համառ պայքարում՝ 6-0, 6-7, 6-3, 3-6, 6-1 և մրցաշարի տանտեր Պատ Կեշի նկատմամբ հաղթանակ տանելով եզրափակիչում, նույնպես հինգ սեթում՝ 6–3, 6–7, 3–6, 6–1, 8–6։ Ընդ որում, նա դառնում է միակ թենիսիտը, ով հաղթել է Ավստրալիայի բաց առաջնությունում ինչպես խոտածածկի, այնպես էլ հարդի վրա։ Վիլանդերը մեկ այլ տնային սիրելիի հետ է հանդիպում Ֆրանսիայի բաց առաջնության եզրափակիչում՝ Անրի Լեկոնտի։ Վիլանդերը հաղթանակ է տանում երեք սեթում՝ 7–5, 6–2, 6–1, շահելով խաղի ընթացքում իր առաջին մատուցմամբ 73 խաղարկություններից 71-ում ։ Ուիմբլդոնի մրցաշարում Վիլանդերը հասնում է քառորդ եզրափակիչ, որտեղ նա պարտվում է Միլոսլավ Մեչիրժին։ ԱՄՆ բաց առաջնությունում նա հասնում է Մեծ Սաղավարտի մրցաշարերում տարվա ընթացքում իր երրորդ եզրափակիչին։ Նախորդ տարվա եզրափակիչի կրկնությունում Վիլանդերը, համարյա 5 ժամ տևած մրցախաղում, հաղթանակ է տանում հինգ սեթում՝ 6–4, 4–6, 6–3, 5–7, 6–4 և վերջ է դնում դասակարգման աղյուսակի վերին հորիզոնականում Լենդլի երեքամյա կառավարմանը։ Դա Մեծ սաղավարտի մրցաշարերում Վիլանդերի յոթերորդ մենախաղային տիտղոսն էր և հանգեցնում է նրան, որ Վիլանդերը բարձրանում է ATP դասակարգման աղյուսակի վերին հորիզոնական, հաղթելով տարվա ընթացքում Մեծ Սաղավարտի երեք մրցաշարում, ևս երկու տիտղոս «Գրա-Պրի» մրցաշարերում՝ Կի Բիսկեյնում և Ցինցինատիում և ևս մեկ տիտղոս Պալերմոյում։ Նա առաջին հորիզոնականը զբաղեցնում էր ընդհանուր առմամբ 20 շաբաթ, մինչ Լենդլը այն իրեն է վերադարձնում 1989 թվականի հունվարի վերջին։ Նա նաև դառնում է առաջին թենիսիտը, ով նվազագույնը երկու հաղթանակ է տարել Մեծ Սաղավարտի մրցաշարերում բոլոր երեք ծածկույթների վրա՝ գրունտ, հարդ և խոտածածկ ։
1988 թվականի Ցինցինատիի նրա տիտղոսը չորրորդն էր այդ մրցաշարում, ինչը նրան դարձնում է երեք թենիսիտներից մեկը, սկսած 1899 թվականից, ում հաջողվել է չորս տիտղոս նվաճել Ցինցինատիում՝ Բոբի Ռիգսի և Ջորջ Լոտի հետ միասին։ Դրանից հետո այդ ցուցակի մեջ է ընդգրկվում նաև Ռոջեր Ֆեդերերը։
1989-1996 թվականներ
Վիլանդերի արդյունքներըք և վարկանիշը անկում են ապրում 1989 թվականին։ Նա Ավստրալիայի բաց առաջնության երկրորդ շրջանում պարտություն է կրում Ռամեշ Կրիշնանից, Ֆրանսիայի բաց առաջնության քառորդ եզրափակիչում՝ Անդրեյ Չեսնոկովից, Ուիմբլդոնի մրցաշարի քառորդ եզրափակիչում Ջոն Մաքինրոյից (7-6, 3-6, 6-3, 6-4), իսկ ԱՄՆ բաց առաջնության երկրորդ շրջանում՝ Փիթ Սամփրասից (5-7, 6-3, 1-6, 6-1, 6-4)։ Նա 1989 թվականի մրցաշրջանի ընթացքում ոչ մի մրցաշարում հաղթանակ չի տանում և իջնում է դասակարգման աղյուսակի 12-րդ հորիզոնական։
Վիլանդերը կարֆ ժամանակով վերադառնում է Թոփ-10-յակ 1990 թվականի փետրվարի 12-ին, սակայն տարվա վերջին նրա վարկանիշը կտրուկ անկում է ապրում, հասնելով 41-րդ հորիզոնական։ Ավստրալիայի բաց առաջնության քառորդ եզրափակիչում Վիլանդերը հաղթում է Բորիս Բեկկերին, սակայն կիսաեզրափակիչում պարտվում է Ստեֆան Էդբերգին։ Նա բաց է թողնում Ուիմբլդոնի մրցաշարը և Ֆրանսիայի բաց առաջնությունը, իսկ ԱՄՆ բաց առաջնության առաջին շրջանում պարտվում է Բրեդ Ջիլբերտին։
Վիլանդերը 1991 թվականին մասնակցություն է ունենում միայն առաջին կեսի մրցաշարերում, որտեղ նա պարտվում է Ավստրալիայի բաց առաջնության չորրորդ շրջանում և Ֆրանսիայի բաց առաջնության երկրորդ շրջանում։ Նա տարին ավարտում է աղյուսակի 159-րդ հորիզոնականում։
Վիլանդերը բաց է թողնում 1992 թվականի մրցաշրջանը և 1993 թվականին մասնակցում է յոթ մրցաշարերում, որոնցից հինգում պարտություն է կրում առաջին իսկ շրջանում։ ԱՄն բաց առաջնության երրորդ շրջանում նա պարտվում է Սեդրիկ Պիոլինին։ Տարին նա ամփոփում է դասակարգման աղյուսակի 330-րդ հորիզոնականում։
Բացառությամբ Ուիմբլդոնի, Վիլանդերը մասնակցում է 1994 թվականի մրցաշրջան բոլոր մրցաշարերում։ Ավստրալիայի բաց առաջնության չորրորդ շրջանում նա պարտվում է Մելիվայ Վաշինգտոնին, Ֆրանսիայի բաց առաջնության առաջին շրջանում՝ Անդրե Աղասիին (6-2, 7-5, 6-1), իսկ ԱՄՆ բաց առաջնության առաջին շրջանում՝ Գի Ֆորժեին։ Նրա միակ հաղթանակը Թոփ-10-յակի թենիսիտի նկատմամբ կայանում է Ինդիանապոլիսի մրցաշարի երկրորդ շրջանում, Թոդ Մարտինի նկատմամբ։ Տարվա վերջին նա զբաղեցնում է դասակարգման աղյուսակի 129-րդ հորիզոնականը։
Վիլանդերի արդյունքները փոքր-ինչ բարելավվում են 1995 թվականին, երբ նա տարին եզրափակում է դասակարգման աղյուսակի 46-րդ հորզոնականում։ Ավստրալիայի բաց առաջնության առաջին շրջանում Յակո Էլթինգից կրած պարտությունից հետո, նա պարտվում է նաև Ֆրանսիայի բաց առաջնության երկրորդ շրջանում՝ 8-րդ «դասակարգված» Ուեյն Ֆերեյրային (6-7( 5), 7-6(1), 6-3, 6-7(4), 8-6)։ 1995 թվականի Ֆրանսիայի բաց առաջնությունից հետո նրա թեստերը կոկաինի դրական արդյունք են ցույց տալիս, որի արդյունքում նա երեք ամսով հեռացվում է ATP մրցաշարերից ։ Այնուհետև նա պարտվում է Ուիմբլդոնի մրցաշարի երրորդ շրջանում, Յակո Էլթինգին և ԱՄՆ բաց առաջնության երկրորդ շրջանում Թոդ Մարտինին։ Այլ մրցաշարերում նա հաղթում է № 10 Մարկ Ռոսեին, № 8 Ուեյն Ֆերեյրային և № 6 Եվգենի Կաֆելնիկովին։ Բացի այդ, նա հաղթում է Ստեֆան էդբերգի կարիերայի վերջին մրցախաղում, Մոնրեալի Canadian Open մրցաշարի երկրորդ շրջանում։
1996 թվականին Վիլանդերը խաղում է Մեծ Սաղավարտի միայն մեկ մրցաշարում, Ֆրանսիայի բաց առաջնության երկրորդ շրջանում զիջելով Թոդ Մարտինին։ Նա կարիերան ավարտում է հոկտեմբերին Պեկինի մրցաշարի եզրափակիչում Մարտին Դամի հետ հանդիպումից հետո։
Այժմ թենիսային փորձավետ է աշխատում Eurosport հեռուստաընկերության անգլալեզու տարբերակում։
Դևիսի Գավաթ
Մաթս Վիլանդերը 1980-ական թվականներին Շվեդիայի շատ հաջողակ հավաքականի անքակտելի մասն էր կազմում Դևիսի Գավաթի խաղարկությունում։
Նա Շվեդիայի հավաքակըանի հետ իր առաջին եզրափակիչին հեսնում է 1983 թվականին, որտեղ նրանք պարտություն են կրում Ավստրալիայի հավաքականից՝ 2-3 (չնայած Վիլանդերի երկու մենախաղային հաղթանակների)։ 1984 թվականին Շվեդիան (Վիլանդերի հետ) շահում է գավաթը, եզրափակիչում հաղթելով ԱՄՆ հավաքականին՝ 4-1։ Շվեդիան գավաթը պաշտպանում է 1985 թվականին, 3-2 հաշվով հաղթանակ տանելով Գերմանիայի հավաքականի նկատմամբ։ Վիլանդերը օգնում է Շվեդիային կրկին եզրափակիչ դուրս գալու 1986 թվականին, սակայն հրաժարվում է խաղալ եզրափակիչում, քանի որ նա ամուսնանում էր (Շվեդիան պարտություն է կրում Ավստրալիայից 3-2 հաշվով)։ Վիլանդերը իր չորրորդ եզրափակիչում խաղում է 1987 թվականին, որտեղ Շվեդիան ջախջախում է Հնդկաստանի հավաքականին՝ 5-0։ Եվս երկու եզրափակիչներ հետևում են 1988 և 1989 թվականներին, սակայն Շվեդիան երկու անգամն էլ պարտություն է կրում Գերմանիայի հավաքականից։ Վիլանդերը Դևիսի Գավաթում վերջին անգամ խաղում է 1995 թվականի կիսաեզրափակիչում, որտեղ նա պարտվում է Անդրե Աղասիին՝ 7-6 (5), 6-2, 6-2 և Փիթ Սամփրասին՝ 2-6, 7-6 (4), 6-3։
Վիլանդերը Շվեդիայի համար ռեկորդային արդյունքներ է ցույց տալիս Դևիսի Գավաթի խաղարկության ինչպես մենախաղում (36-16), այնպես էլ զուգախաղում (7-2)։ Այնուամենայնիվ, Դևիսի Գավաթում Վիլանդերի համար ամենահիշարժան խաղն ավարտվել է պարտությամբ։ 1982 թվականի հուլիսին, ԱՄՆ հավաքականի հետ քառորդ եզրափակիչ խաղում, Միսսուրի նահանգի Սենտ Լյուիսի կորտերում, Վիլանդերը որոշիչ հինգերորդ խաղում պարտություն է կրում Ջոն Մաքինրոյից՝ 9-7, 6-2, 15-17, 3-6, 8-6։ Խաղը տևում է 6 ժամ և 32 րոպե, որը մինչ այժմ ամենաերկարատևն է Դևիսի Գավաթի խաղարկության պատմության մեջ ։
Անձնական կյանք
Վիլանդերը իր ժամանակի մեծ մասը այժմ անց է կացնում ապրելով 81 ակր տարածքով իր կալվածքում, ԱՄՆ-ի Այդահո նահանգի Հեյլիում (Sun Valley լեռնադահուկային առողջարանի մի մասը), իր կնոջ՝ ծնունդով հարավաֆրիկացի մոդել Սոնայի (ծնված Մալհոլանդ) հետ։ Նա ժամանակ առ ժամանակ շրջագայում է մեծահասակների մրցաշարերում։ Խաղացողի կարիերայի ավարտից հետո նա հանդիսանում էր Դևիսի Գավաթում Շվեդիայի հավաքականի ավագը և որպես ռուսաստանցի թենիսիտ Մարատ Սաֆինի մարզիչ։
Վիլանդերն ունի հինգ երեխա՝ Էմա, Կարլ, Էրիկ, Օսկար և Թրևիս։ Նրա որդի Էրիկը տառապում է բուլյոզային էնդերմոլիզի թեթև տեսակով, որի վրա բարենպաստ ազդեցություն է թողնում Ադյահոյի սառը և չոր օդը ։ Վիլանդերը և նրա կինը միջոցներ են տրամադրել այդ հիվանդության բուժման հետազոտությունների համար։
Նա սկսել է մարզել Տատյանա Գոլովինային 2007 թվականի հուլիսին։ Գոլովինայի հետ աշխատելուց հետո, 2007 թվականի վերջերին, Վիլանդերը սկսում է մարզել Պոլ-Անրի Մաթյոին։
Աղբյուրներ
Կատեգորիա:1964 ծնունդներ Կատեգորիա:Օգոստոսի 22 ծնունդներ Կատեգորիա:Շվեդ թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն
Ձայնառություն
Ձայնառություն, հիմնական մեղեդուն ուղեկցող պահված ձայնը, որ առաջ բերելով տարրական երկձայնություն, մեծացնում է հնչող մեղեդու արտահայտչական ներգործականությունը (տես նաև Երգեհոնի կետ)։ Հայ մասնագիտացված մոնոդիկ երաժշտության մեջ հայտնի է եղել առնվազն վաղ միջնադարից և այնտեղ անցել է, հավանաբար, ժող. գործիքային երաժշտությունից։ Ձայնառություն անվանումը և «ձայն առնել», «ձայն բռնել, «ձայնառ» արտահայտությունները հաստատվել են հոգևոր երաժշտության հին տեսության մեջ։ Միահնչյուն Ձայնառություն (կամ ձայնառ ձայնը) տվյալ մեղեդու լադի տոնիկան է, երկհնչյուն Ձայնառության մեջ մասնակցում է նաև նրա օժանդակ հենակետը։ Հոգևոր վոկալ մոնոդիկ երաժշտության մեջ կատարվում է գերազանցապես առանց խոսքի, բաց բերանով կամ ռնգային, ժող. անսամբլային նվագի դեպքում՝ նվագարանով կամ նվագարաններով, մենանվագի դեպքում՝ առանձին լարով կամ լարերով, պարկապզուկի դեպքում՝ նրա լրացուցիչ փողով։ Կարող է լինել միալար ձգվող կամ կտրտված, կիրառվում է նաև մի քանի տարբեր հնչյուններով կազմված կրկնվող ֆրազով։ Հայ կոմպոզիտորները ժող. բնույթի Ձայնառության տարբեր տեսակները լայնորեն օգտագործել են իրենց երկերում։ Ժող. արտահայտությամբ Ձայնառություն կոչվում է դամ (այստեղից նաև՝ դամ պահել, քաշել, դամ քաշող դամքաշ)։
Երաժշտական բանկ (հեռուստաշոու)
Երաժշտական բանկ, հարավկորեական երաժշտական ծրագիր, որը ցուցադրվում է յուրաքանչյուր ուրբաթ ժամը 17:00 (Կորեայի ժամանակով) KBS2 հեռուստաալիքով։  2015 թվականից ցուցադրվում է ավելի քան հարյուր երկրներում KBS World-ի միջոցով։ Էպիզոդները նկարահանվում են KBS-ի բաց դահլիճում Յոուիդո Դոնգում, Յոնգդունգպո Գու ։
2016 թվականի նոյեմբերից հաղորդավարներն են Լի Սո Ոնը և Laboum խմբի անդամ Սոլբին ։ Նախկին հաղորդավարներից են՝ Սոն Հե Քյոն, Ռեյնը, Ջի Սունգը, Սոնգ Ջունգ-կին, Ուին, Բոռան, Փակ Սո Ջունը, Այրինը և Փակ Բո-գեոմը  ։
Պատմություն
2008 թվականի հունվարին հիթ-շարքերը կատեգորիաների հիման վրա միավորվել են K-Chart-ի մեջ, որը համարվում է միակ ծրագիրը, որը ունի նման հիթ-շարք։ 2008 թվականի հունիսին շոուն տևել է 70 րոպե, ցուցադրվել է երեկոյան 6:30-ից մինչև երեկոյան 7:40, որը նրան դարձնում է ուղիղ եթերում ցուցադրվող ամենաերկար երաժշտական ծրագիրը։ 2008 թվականի նոյեմբերին, աշնանային ձևաչափի փոփոխությունների շրջանակներում, շոուն սկսել են ցուցադրել ժամը 18:40-ից մինչև 20:00, 80 րոպեի ընթացքում։ 2010 թվականի մայիսին, գարնանային ձևաչափի փոփոխությունների շրջանակում, շոուն եթեր է դուրս եկել 17:50-ից մինչև 19:10, 80 րոպե տևողությամբ։
2012 թվականի օգոստոսից, Ասիա-Ամերիկական Myx TV կաբելային հեռուստաալիքը սկսել է Երաժշտական բանկի առաջին անգլերեն կրկնօրինակված տարբերակի ցուցադրումը։
2013 թվականի հոկտեմբերի 25-ից, շոուն տևել է 80-րոպե, սկսվել է ժամը 18:30-ից և տևել է մինչև ժամը 19:50, KBS Global 24-ից հետո, որը տեղափոխվել էր KBS1-ից 2013 թվականի հոկտեմբերի 21-ից։
Կորեական հիթ-շարք
Կորեական հիթ-շարք «Երաժշտական բանկի» հետհաշվարկային հիթ-շարքն է։ Շարքերը բաշխելուց  հաշվում են՝ համատեղելով թվային երաժշտական հիթ-շարքերը (65%), ալբոմների վաճառքները (5%), KBS TV հեռուստաալիքով ցուցադրումների քանակը (20%), և հեռուստադիտողի ընտրությունը (10%) ։ Շաբաթվա լավագույն 50 երգերը ներկայացվում են շոույի ժամանակ, իսկ լավագույն 20-3 երգերը ներկայացնում են հաղորդավարները։ Ապա հաղորդավարները ցուցադրում են երկու լավագույն երգերը և հայտարարում են, թե ովքեր են դառնում շաբաթվա հաղթողները։ Այդ շաբաթվա հիթ-շարքի համար մեկ երգը հաղթում է և ստանում է մրցանակ։
Հունիս ամսվա վերջին շաբաթվա ամենահայտնի երգը համարվում է տարվա առաջին կեսի լավագույն երգը և արժանանում է Music Bank First Half 1st Place մրցանակին։ Դեկտեմբերի վերջին շաբաթում Music Bank 1st Place (կամ Music Bank MVP in 2008) մրցանակին արժանանում է տարվա ամենահայտնի երգը։
Նախքան K-հիթ շարքերի օգտագործումը, օգտագործվում էին հիթ-շարքեր հիմնված կատեգորիաների վրա։ 2007 թվականի սեպտեմբերից մինչև դեկտեմբեր յուրաքանչյուր շաբաթ ներկայացվել են տարբեր կատեգորիաներ (Թվային երգերի հիթ-շարք, կարաոկե հիթ-շարք, հեռուստադիտողի ընտրություն հիթ-շարք, ալբոմների վաճառքի հիթ-շարք)։ Տեխնիկապես, յուրաքանչյուր կատեգորիա ամսվա մեջ ներկայացվելու է միայն մեկ անգամ։ Դա նման էր K-հիթ-շարքին, բացառությամբ այն, որ ամեն շաբաթվա արդյունքները հիմնված էին լինելու միայն կոնկրետ շարքի վրա, այլ ոչ թե բոլոր շարքերը միասին։ 2008 թվականի հունվարից մինչ 2009 թվականի ապրիլը օգտագործվել են երկու հիթ-շարք։ Ամեն շաբաթ օգտագործվել են թվային երգերի հիթ-շարքը և ալբոմների վաճառքի հիթ-շարքը, իսկ ամսվա վերջում հիթ-շարքերը միավորվում էին (ալբոմների վաճառքի հիթ-շարք(20%) + թվային երգերի հիթ-շարք (50%) + հեռուստադիտողների ընտրության հիթ-շարք (30%))։ 2009 թվականի մայիսից դա չեղարկվել է կոմբինացված հիթ-շարքերի համար, որոնք ցուցադրվում էին ամեն շաբաթ։ Ուշադրություն դարձրեք նրան, որ  Music Bank-ի վարկանշային համակարգը տարբերվում է այլ նախկին և ներկայիս քեյ փոփ երաժշտության հեռուստաշոուներից, քանի որ արտիստը կարող է նույն երգի համար հաղթել անսահմանափակ թվով (այլ շոուներ սովորաբար հեռացնում են նրան ծրագրից երեք անգամ հաղթելուց հետո)։
1998
Հունիս
Հուլիս
Օգոստոս
Սեպտեմբեր
Հոկտեմբեր
Նոյեմբեր
Դեկտեմբեր
1999
Հունվար
Փետրվար
Մարտ
Ապրիլ
Մայիս
Հունիս
Հուլիս
Օգոստոս
Սեպտեմբեր
Հոկտեմբեր
Նոյեմբեր
Դեկտեմբեր
2000
Հունվար
Փետրվար
Մայիս
Հունիս
Հուլիս
Օգոստոս
Սեպտեմբեր
Հոկտեմբեր
Նոյեմբեր
Դեկտեմբեր
2001
Հունվար
Փետրվար
Մարտ
Ապրիլ
Հունիս
Հուլիս
Օգոստոս
OST հիթ-շարք
Երաժշտական բանկը հայտարարել է, որ նրանք կլինեն առաջին հանրային հեռարձակվող ծրագիրը, որը կունենա իր բացառիկ գրաֆիկը OST երգերի համար ։ OST-երը այլևս չեն համարվում ‘Կ- հիթ-շարքի’ մաս, և նրանք գնահատվում են առանձին չափանիշներով՝ սկսած 2011 թվականի հունվարի 28-ից։ Այնուամենայնիվ, OST հիթ-շարքը չի տալիս մրցանակներ այն երգերին, որոնք հայտնվում են առաջին հորիզոնականում։
2011
Հունվար
Փետրվար
Մարտ
Ապրիլ
Մայիս
Հունիս
Հուլիս
Օգոստոս
Սեպտեմբեր
Հոկտեմբեր
Նոյեմբեր
2012
Հունվար
Փետրվար
Մարտ
Ապրիլ
Մայիս
Հունիս
Հուլիս
Օգոստոս
Սեպտեմբեր
Հոկտեմբեր
Նոյեմբեր
Դեկտեմբեր
2013
Հունվար
Փետրվար
Մարտ
Ապրիլ
Մայիս
Հունիս
Հուլիս
Սեպտեմբեր
Հոկտեմբեր
Նոյեմբեր
Դեկտեմբեր
2014
Հունվար
Փետրվար
Մարտ
Ապրիլ
Մայիս
Հունիս
Հուլիս
Օգոստոս
Սեպտեմբեր
Հոկտեմբեր
Նոյեմբեր
Դեկտեմբեր
2015
Հունվար
Փետրվար
Մարտ
Ապրիլ
Հունիս Հուլիս
Օգոստոս
Սեպտեմբեր
Հոկտեմբեր
Նոյեմբեր
Դեկտեմբեր
2016
Հունվար
Փետրվար
Մարտ
Ապրիլ
Մայիս
Հունիս
Հուլիս
Օգոստոս
Սեպտեմբեր
Նոյեմբեր
Դեկտեմբեր
2017
Հունվար
Փետրվար
Մարտ
Ապրիլ
Ամենաշատ հաղթանակած OST
'Ամենաշատ հաղթանակած OST կատարողներ
Արվեստագետների ձեռքբերումներ
Music Bank 1-ին Place մրցանակաբաշխության հաղթողները տարիներով
Ամենաշատ 1-ին հորիզոնական հաղթածներ
No. 1 ամենաերկար հետևողական երգեր
Մեծ թվով մրցանակներ ստացած երգեր: Ներառված են կուտակված հաղթանակները ամենաշաբաթյա Կ-հիթ-շարքերից և հաղթանակները հիթ-շարքերում (հաջորդականորեն եւ ոչ հաջորդականությամբ)
10 լավագույն արդյունքների ցանկ (2-րդ համակարգ)  1 մայիսի 2009- 7 մայիսի 2010
Միավորների համակարգ. թվային երաժշտական հիթ-շարքեր (60%), ալբոմների վաճառք (15%), Հեռուստացույցով դիտումների քանակ (15%), և հեռուստադիտողների ընտրություն (10%)
10 լավագույն արդյունքների ցանկ (3-րդ համակարգ) 14 մայիսի 2010- 4 նոյեմբերի 2011
Միավորների համակարգ: թվային երաժշտական հիթ-շարքեր (60%), ալբոմների վաճառք (10%), Հեռուստացույցով/ռադիո դիտումների քանակ (20%), և հեռուստադիտողների ընտրություն (10%)
10 լավագույն արդյունքների ցանկ (4-րդ համակարգ)
10 լավագույն արդյունքների ցանկ (5-րդ համակարգ)
Միավորների համակարգ: թվային երաժշտական հիթ-շարքեր (65%), ալբոմների վաճառք (5%), number of times broadcast on KBS TV only (20%), և հեռուստադիտողների ընտրություն (10%)
10 լավագույն արդյունքների ցանկ (ամբողջ ժամանակ) հունվար 2008 – ներկա
Աղբյուրներ
Գլխավոր
Արտաքին հղումներ
Կատեգորիա:Հեռուստաշոուներ այբբենական կարգով Կատեգորիա:Կորեերեն հեռուստասերիալներ
Զասիպկա (Ուլյանկովկայի վտակ)
Զասիպկա (Засыпка), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Ուլյանկովկա գետի ձախ ափին 6 կմ հեռավորության վրա։ Գետի երկարությունը 15 կմ է, ավազանի տարածքը 38,1 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Արտաքին հղումներ
Կատեգորիա:Ռուսաստանի գետեր
Ֆոնտեն լե Գրես
Ֆոնտեն լե Գրես (Fontaine-les-Grès), համայնք Ֆրանսիայի Գրանդ Էստ մարզի Օբ գավառում ։
Աշխարհագրություն
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 19 կմ հյուսիս-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 541 աշխատունակ (15-64 տարեկան) բնակիչ, որոնցից ակտիվ էին 414-ը, իսկ ոչ ակտիվները` 127։ Ակտիվության ցուցանիշը կազմում է 76,5 %։ 414 աշխատունակ մարդկանցից աշխատել է 352 անձ (192 տղամարդ և 160 կին)։ Գործազուրկ են եղել 62 անձ (30 տղամարդ և 32 կին)։ 127 անաշխատունակներից 28-ը եղել են աշակերտներ կամ ուսանողներ, 74-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայրապետ Ղուկասյանց
Հայրապետ Ղուկասյանց (ծածկանունը՝ Դարևգին), ), հայ մանկավարժ, հրապարակախոս, հասարակական գործիչ։
Կենսագրություն
1867 թվականին ավարտել է Շամախու հայոց հոգևոր, ապա՝ տեղի քաղաքային դպրոցները։ Աշխատել է որպես ուսուցիչ և տեսուչ Շամախու հոգևոր, Արղության-Սահականուշյան (Ալեքսանդրապոլ), Թիֆլիսի Գայանյան, Մարիամյան Թիֆլիս, Բաքվի Հռիփսիմյան, Մեսրոպյան դպրոցներում և Գևորգյան ճեմարանում։ Հայկական դպրոցների փակվելուց հետո (1896) ձեռնադրվել է քահանա՝ Գարեգին անվամբ։
Հեղինակ է «Դասագիրք ընթերցանության Հայոց դպրոցների համար» (վերահրատարակվել է հինգ անգամ), «Ընդհանուր պատմություն» (1880), «համառոտ հայացք մայրենի լեզվի ուսման վրա» (1874), «Տասնամյակ Սահականուշյան օրիորդաց ուսումնարանին հայոց Ալեքսանդրապոլա» (1883), «Քերականութիուն գրաբար լեզոլի Հայոց ի պետս նորավարժից» (1884) և այլն աշխատությունների, թարգմանել է Ա․ Դիստերվեգի «Հիմնական դիդակտիկական կանոններ» (1880), «Եղիշեի պատմությունը Վարդանի և հայոց պատերազմի համար» (աշխարհաբար, 1891) և այլն գործեր։
Երկեր
Կատեգորիա:Հայ մանկավարժներ Կատեգորիա:Հայ հրապարակախոսներ Կատեգորիա:Հայ հասարակական գործիչներ
Գարեգին Խումարյան
Գարեգին Կորյունի Խումարյան (սեպտեմբերի 3, 1983, Երևան, Հայկական ԽՍՀ, ԽՍՀՄ), հայ լրագրող, Լրատվական ռադիոյի ծրագրերի տնօրեն, Հայաստանի հանրային ռադիոյի գործադիր տնօրեն (2019 թ. ապրիլի 3-ից)։